ai4bharat/Pralekha huggingface dataset:
అంతరిక్ష విభాగం
అన్వేషణలో సహకారం మరియు శాంతియుత ప్రయోజనాల కోసం బాహ్య అంతరిక్ష వినియోగంపై భారతదేశం మరియు నైజీరియా మధ్య అవగాహన ఒప్పందాన్ని మంత్రివర్గం ఆమోదించింది
శాంతియుత ప్రయోజనాల కోసం బాహ్య అంతరిక్ష అన్వేషణ మరియు ఉపయోగాలలో సహకారంపై భారతదేశం మరియు నైజీరియా మధ్య సంతకం చేసిన అవగాహన ఒప్పందం  గురించి ప్రధాని శ్రీ నరేంద్ర మోడీ అధ్యక్షతన కేంద్ర మంత్రివర్గంలో సమీక్ష జరిగింది. జూన్ 2020 లో బెంగళూరులో భారత భారత అంతరిక్ష పరిశోధన సంస్థ  మరియు 2020 ఆగస్టు 13 న అబుజాలో నైజీరియాకు చెందిన నేషనల్ స్పేస్ రీసెర్చ్ అండ్ డెవలప్మెంట్ ఏజెన్సీ  మధ్య ఈ అవగాహన ఒప్పందం కుదుర్చుకుంది.
వివరాలు:
- ఈ అవగాహన ఒప్పందం భూమికి సంబంధించిన రిమోట్ సెన్సింగ్ వంటి సహకార సంభావ్య ప్రాంతాలను అనుమతిస్తుంది; అలాగే ఉపగ్రహ కమ్యూనికేషన్ మరియు ఉపగ్రహ-ఆధారిత నావిగేషన్; అంతరిక్ష శాస్త్రం గ్రహాల అన్వేషణ; అంతరిక్ష నౌక, ప్రయోగ వాహనాలు, అంతరిక్ష వ్యవస్థలు మరియు గ్రౌండ్ సిస్టమ్స్ వాడకం; జియోస్పేషియల్ టూల్స్ మరియు టెక్నిక్లతో సహా అంతరిక్ష సాంకేతిక పరిజ్ఞానం యొక్క ప్రాక్టికల్ అప్లికేషన్స్; మరియు సహకారం యొక్క ఇతర రంగాలలో భాగస్వాములు నిర్ధారిస్తారు.
- ఈ అవగాహన ఒప్పందం ఉమ్మడి వర్కింగ్ గ్రూప్ను ఏర్పాటు చేయడానికి దారితీస్తుంది, నైజీరియాలోని స్పేస్ డిపార్ట్మెంట్  / ఇస్రో మరియు నేషనల్ స్పేస్ రీసెర్చ్ అండ్ డెవలప్మెంట్ ఏజెన్సీ  నుండి సభ్యులను వినియోగిస్తుంది. ఇది కాలపరిమితితో సహా కార్యాచరణ ప్రణాళికను మరింత రూపొందిస్తుంది.
అమలు వ్యూహాలు, లక్ష్యాలు:
సంతకం చేసిన అవగాహన ఒప్పందం ఉమ్మడి వర్కింగ్ గ్రూప్ను ఏర్పాటు చేయడానికి దారితీస్తుంది, డిపార్ట్మెంట్ ఆఫ్ స్పేస్  / ఇస్రో మరియు నైజీరియాలోని నేషనల్ స్పేస్ రీసెర్చ్ అండ్ డెవలప్మెంట్ ఏజెన్సీ  నుండి సభ్యులను తీసుకుంటుంది, ఇది సమయంతో సహా కార్యాచరణ ప్రణాళికను మరింతగా రూపొందిస్తుంది.
ప్రభావం:
సంతకం చేసిన అవగాహన ఒప్పందం భూమి యొక్క రిమోట్ సెన్సింగ్ రంగంలో కొత్త పరిశోధన కార్యకలాపాలు మరియు అనువర్తన అవకాశాలను, ఉపగ్రహ కమ్యూనికేషన్; ఉపగ్రహ నావిగేషన్; అంతరిక్ష శాస్త్రం మరియు బాహ్య అంతరిక్ష అన్వేషణకు ప్రేరణనిస్తుంది; .
వ్యయం:
పరస్పరం నిర్ణయించిన కార్యక్రమాలు సహకార ప్రాతిపదికన కార్యక్రమం నిర్వహించడం జరుగుతుందని భాగస్వాములు భావిస్తున్నారు. అటువంటి కార్యకలాపాలకు నిధుల ఏర్పాట్లు సంతకం చేసినవారు పరస్పరం అంశాల వారీగా నిర్ణయిస్తారు. ఈ అవగాహన ఒప్పందానికి అనుగుణంగా ఉమ్మడి కార్యకలాపాల ఫైనాన్సింగ్, సంతకం చేసినవారి సంబంధిత చట్టాలు మరియు నిబంధనలకు అనుగుణంగా మరియు ఈ ప్రయోజనాల కోసం కేటాయించిన నిధుల లభ్యతకు లోబడి ఉంటుంది.
లబ్ధిదారులు:
ఈ అవగాహన ఒప్పందం ద్వారా నైజీరియా ప్రభుత్వంతో సహకారం మరియు మానవజాతి ప్రయోజనం కోసం అంతరిక్ష సాంకేతిక పరిజ్ఞానాన్ని వర్తించే రంగంలో ఉమ్మడి కార్యకలాపాలను అభివృద్ధి చేయడానికి దారితీస్తుంది. తద్వారా దేశంలోని అన్ని వర్గాలు, ప్రాంతాలు లబ్ధి పొందుతాయి.
రక్షణ మంత్రిత్వ శాఖ
పరిధిని పెంచి రూపొందించిన 122ఎంఎం క్యాలిబర్ రాకెట్ను విజయవంతంగా పరీక్షించిన డీఆర్డీవో
దేశీయంగా అభివృద్ధి చేసిన 122ఎంఎం క్యాలిబర్ రాకెట్ పరిధిని పెంచి రూపొందించిన కొత్త వెర్షన్లను రక్షణ పరిశోధన, అభివృద్ధి సంస్థ  విజయవంతంగా పరీక్షించింది. ఒడిశా తీరంలోని సమీకృత ప్రయోగ కేంద్రం లో, మల్టీ బారెల్ రాకెట్ లాంఛర్  ద్వారా కొత్త వెర్షన్లను ప్రయోగించింది. నాలుగు రకాల 122ఎంఎం రాకెట్లను ప్రయోగించగా, ఈ మిషన్ లక్ష్యాలను అవన్నీ అందుకున్నాయి. భారత సైన్యం కోసం ఈ రాకెట్లను డీఆర్డీవో తయారు చేసింది. 40 కి.మీ. దూరంలోని లక్ష్యాలను వీటితో ఛేదించవచ్చు.
టెలీమెట్రీ, రాడార్, ఎలక్ట్రో ఆప్టికల్ ట్రాకింగ్ వ్యవస్థ సహా ఐటీఆర్, ప్రూఫ్ అండ్ ఎక్స్పెరిమెంటల్ ఎస్టాబ్లిష్మెంట్  ఏర్పాటు చేసిన పరికరాల ద్వారా రాకెట్ల గమనాన్ని పరిశీలించారు.
పుణెలోని ఆయుధ పరిశోధన, అభివృద్ధి సంస్థ , హై ఎనర్జీ మెటీరియల్స్ రీసెర్ట్ లాబొరేటరీ  సంయుక్తంగా ఈ రాకెట్ వ్యవస్థను రూపొందించగా, నాగ్పుర్కు చెందిన ఎకనామిక్ ఎక్స్ప్లోజివ్స్ లిమిటెడ్ ఉత్పత్తి సహకారాన్ని అందించింది. కొత్తగా రూపొందించిన రాకెట్లను, ప్రస్తుతమున్న 122ఎంఎం గ్రాడ్ రాకెట్ల స్థానంలో ప్రవేశపెడతారు.
122ఎంఎం క్యాలిబర్ రాకెట్ల ప్రయోగం విజయవంతంపై రక్షణ శాఖ మంత్రి శ్రీ రాజ్నాథ్ సింగ్ స్పందించారు. డీఆర్డీవోను, పరిశ్రమను అభినందించారు. ఈ ప్రయోగంలో పాలుపంచుకున్న సిబ్బందిని డీఆర్డీవో ఛైర్మన్ డా. జి.సతీష్ రెడ్డి ప్రశంసించారు.
(Visitor Counter : 168
రైల్వే మంత్రిత్వ శాఖ
లాక్డౌన్ కారణంగా వివిధ ప్రాంతాల్లో చిక్కుకున్నవారి తరలింపు 'శ్రామిక్ స్పెషల్ రైళ్ల'ను నడుపుతున్న రైల్వే మంత్రిత్వ శాఖ
వలస కూలీలు, యాత్రికులు, సందర్శకులు, విద్యార్థులు, ఇతరుల తరలింపు
ఏవైనా రెండు రాష్ట్రాల పరస్పర అభ్యర్థనలతో రైళ్లు నడపనున్న రైల్వే శాఖ
లాక్డౌన్ కారణంగా వివిధ ప్రాంతాల్లో చిక్కుకుపోయినవారు స్వస్థలాలకు వెళ్లేందుకు కేంద్ర హోంమంత్రిత్వ శాఖ అనుమతించిన నేపథ్యంలో, శ్రామిక దినోత్సవం సందర్భంగా నేటి నుంచి ప్రత్యేక రైళ్లు ప్రారంభమయ్యాయి. దేశవ్యాప్తంగా వివిధ ప్రదేశాల్లో చిక్కుకుపోయిన వలస కూలీలు, యాత్రికులు, సందర్శకులు, విద్యార్థులు, ఇతరులను తరలించేందుకు 'శ్రామిక్ స్పెషల్' పేరిట రైళ్లను నడుపుతున్నారు.
నోడల్ అధికారులుగా సీనియర్ అధికారులు
ఏవైనా రెండు రాష్ట్రాలు పరస్పర అవగాహనతో, ఆయా రాష్ట్రాల్లో చిక్కుకుపోయిన తమ పౌరులను పరస్పరం స్వస్థలాలకు తరలించుకోవడానికి అంగీకరించాలి. ఈ అంగీకారాల ప్రకారం ఆ రెండు రాష్ట్రాల మధ్య ప్రజలను తరలించడానికి రైల్వే శాఖ 'శ్రామిక్ స్పెషల్' రైళ్లను నడుపుతుంది. ఈ తరలింపు ప్రక్రియ సమన్వయానికి, సాఫీగా సాగడానికి, సీనియర్ అధికారులను రైల్వే శాఖ, రాష్ట్ర ప్రభుత్వాలు కలిసి నోడల్ అధికారులుగా నియమిస్తాయి.
ప్రజలను పంపే సమయంలో వైద్య పరీక్షలు
స్వస్థలాలకు పంపేవారికి ఆయా రాష్ట్ర ప్రభుత్వాలు వైద్య పరీక్షలు నిర్వహించాలి. కరోనా లక్షణాలు లేనివారిని మాత్రమే ప్రయాణానికి అనుమతిస్తారు. రాష్ట్రప్రభుత్వాలు ప్రజలను విడతలవారీగా పంపాలి. సామాజిక దూరం సహా ఇతర ఆరోగ్యపర సూచనలు పాటిస్తూ, శానిటైజ్ చేసిన బస్సుల్లో నిర్దేశిత రైల్వే స్టేషన్లకు వారిని తరలించాలి. మాస్కులు ధరించడం ప్రతి ప్రయాణీకుడికి తప్పనిసరి. ప్రజలను పంపే ప్రభుత్వాలు, మొదటి రైల్వేస్టేషన్లోనే వారందరికీ భోజనం, మంచినీళ్ల వసతి కల్పించాలి.
గమ్యస్థానం చేరిన తర్వాత కూడా వైద్య పరీక్షలు
రైళ్లలోనూ ప్రజలు సామాజిక దూరం పాటించేలా, పరిశుభ్రతగా ఉండేలా రైల్వే అధికారులు కృషి చేస్తారు. దూర ప్రయాణాలు చేసేవారికి రైల్వే మంత్రిత్వ శాఖ భోజన వసతి కల్పిస్తుంది. గమ్యస్థాన స్టేషన్కు చేరుకున్న తర్వాత, రాష్ట్ర ప్రభుత్వాలు ప్రయాణీకులకు వైద్య పరీక్షలు నిర్వహించాలి. అనుమానిత లక్షణాలు ఉన్నవారిని క్వారంటైన్లకు పంపాలి. ఎలాంటి అనారోగ్యం లేనివారిని స్వస్థలాలకు తరలించేలా ఏర్పాట్లు చేయాలి.
ఈ సంక్షోభ సమయంలో తోటి భారతీయులకు సేవ చేసేందుకు రైల్వే అధికారులు, సిబ్బంది కట్టుబడి ఉన్నారు. ఇందుకోసం ప్రతి ఒక్కరి మద్దతు కోరుతున్నారు.
(
ప్రధాన మంత్రి కార్యాలయం
బాక్సింగ్లో కాంస్య పతకం సాధించిన రోహిత్ టోకాస్కు ప్రధానమంత్రి అభినందనలు
బర్మింగ్హామ్లో జరుగుతున్న కామన్వెల్త్ గేమ్స్-2022 పురుషుల బాక్సింగ్ 67కిలోల విభాగంలో కాంస్య తకం సాధించిన రోహిత్ టోకాస్కు ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ మేరకు ట్విట్టర్ ద్వారా పంపిన సందేశంలో;
“రోహిత్ టోకాస్ సాధించిన విజయం నాకెంతో సంతోషం కలిగించింది. బాక్సింగ్లో ఆయన కాంస్య పతకం సాధించడంపై అభినందనలు తెలుపుతున్నాను. ఆయన కఠోర శ్రమ, పట్టుదల సత్ఫలితాలిచ్చాయి. భవిష్యత్తులోనూ ఆయన మరిన్ని విజయాలు అందుకోగలరని నేను ఆశిస్తున్నాను” అని పేర్కొన్నారు.
(
ప్రధాన మంత్రి కార్యాలయం
లాల్ బహాదుర్ శాస్త్రి జయంతి నాడు ఆయన కు నమస్సులు అర్పించిన ప్రధాన మంత్రి
పూర్వ ప్రధాని కీర్తిశేషుడు శ్రీ లాల్ బహాదుర్ శాస్త్రి గారి జయంతి సందర్బం లో ప్రధానమంత్రి శ్రీ నరేంద్ర మోదీ ఆయన కు నమస్సులు అర్పించారు.
ప్రధాన మంత్రి ఒక ట్వీట్ లో-
‘‘పూర్వ ప్రధాని లాల్ బహాదుర్ శాస్త్రి గారి కి ఆయన జయంతి నాడు ఇవే వందన శతములు. విలువల పైన, సిద్ధాంతాల పైన ఆధారపడ్డ ఆయన జీవనం దేశప్రజల కు ఎల్లప్పటికి ప్రేరణ ను అందిస్తూనే ఉంటుంది.’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
జాతీయ ఓపెన్ స్కూల్ సంస్థ  కు సంబంధించిన వివిధ కార్యకలాపాలపై ఢిల్లీలో సోమవారం సమీక్షించిన కేంద్ర విద్యా మంత్రి
ఓపెన్ స్కూల్ కు సంబంధించిన వివిధ కార్యకలాపాలపై ఢిల్లీలో సోమవారం సమీక్షించిన కేంద్ర విద్యా మంత్రి శ్రీ రమేష్ పొక్రియాల్ 'నిషాంక్' . ఈ సమావేశంలో పాఠశాల విద్య మరియు అక్షరాస్యత కార్యదర్శి శ్రీమతి అనితా కార్వాల్, పాఠశాల విద్య జాయింట్ సెక్రెటరీ శ్రీమతి స్వీటీ చంగాసన్ మరియు ఓపెన్ స్కూలుకు చెందిన సీనియర్ అధికారులు పాల్గొన్నారు.
ఉత్తమ ఫలితాలు సాధించడానికి వీలుగా సంస్థ వ్యవహారాలను పారదర్శకంగా నిర్వహించాలని సమావేశంలో మాట్లాడుతూ శ్రీ పొక్రియాల్ ఉద్ఘాటించారు. పరీక్షల విధానాన్ని బలోపేతం చేయడం గురించి కూడా మంత్రి చర్చించారు. సంస్థలో ఏవైనా అక్రమాలు జరిగినట్లు మన దృష్టికి వచ్చినట్లయితే నిందితులపై మనం కఠిన చర్యలు తీసుకోవాలి ఓపెన్ స్కూల్ పరీక్షా కేంద్రాలపై ఏవైనా ఫిర్యాదులు వచ్చినట్లయితే వీలయినంత త్వరగా వాటిని పరిష్కరించాలని ఆయన అధికారులను ఆదేశించారు. సంస్థ ప్రతిష్టపై ఎవరూ వేలెత్తి చూపకుండా పరీక్షల ప్రక్రియలో సంస్కరణలు తేవాలని కూడా ఆయన అధికారులను ఆదేశించారు. దేశవ్యాప్తంగా ఓపెన్ స్కూల్ అన్ని కేంద్రాల సమాచారాన్ని మరియు సంప్రదించవలసిన అధికారుల ఫోన్ నెంబర్లతో డ్యాష్ బోర్డు ఏర్పాటు చేయాలనీ కేంద్ర మంత్రి సూచించారు. దానిలో సంస్థకు సంబంధించిన మొత్తం సమాచారంతో మరియు భాగస్వామ్య పక్షాలకు సూచనలు పొందుపరచడం వల్ల వ్యవస్థలో పారదర్శకత పెరుగుతుందని మంత్రి అన్నారు.
జాతీయ ఓపెన్ స్కూల్ సంస్థ ప్రపంచంలోనే అతి పెద్ద ఓపెన్ స్కూల్ వ్యవస్థ అని, దానిని సమర్ధవంతంగా ఉపయోగించి అట్టడుగు వర్గాల వారికి కూడా విద్యను అందించాలని విద్యామంత్రి అన్నారు. ఈ స్కూల్ యంత్రాంగాన్ని ఉపయోగించి దేశంలోని చదువుకోని వారిని అక్షరాస్యులను చేయాలని అన్నారు. దీనికి సంబంధించిన సాధ్యాసాధ్యాలను సమీక్షించడానికి ఒక బృందాన్ని ఏర్పాటు చేయాలని ఆయన అధికారులను ఆదేశించారు.
ఓపెన్ స్కూల్ సంస్థ తమ విద్యార్థులకు అందిస్తున్న కోర్సులను కూడా శ్రీ పొక్రియాల్ సమీక్షించారు. సంస్థ విద్యార్థులకు బహువిధ విషయాలను బోధిస్తున్నట్లు ఆయనకు తెలిపారు. విద్యార్థులకు విషయాలకు సంబంధించి సరైన అవగాహన కల్పించేందుకు జాతీయ విద్యా పరిశోధనా మండలి సరళిలో ఓపెన్ స్కూల్ సిలబస్ ఉండాలని మంత్రి సూచించారు. ప్రస్తుతం బోధిస్తున్న కోర్సులను సమీక్షించి విద్యార్థుల ప్రస్తుత అవసరాలకు తగిన విధంగా కొత్త కోర్సులను జోడించాలని విద్యా మంత్రి ఆదేశించారు. ఓపెన్ స్కూల్ పుస్తకాల ప్రచురణకు వాడిన కాగితాన్ని మళ్ళీ వాడకుండా కొత్త కాగితాన్ని వాడాలని మంత్రి అన్నారు.
కోవిడ్ -19 సంక్షోభ సమయంలో ఓపెన్ స్కూల్ పనిని కూడా మంత్రి సమీక్షించారు. విద్యార్థుల కోసం నాలుగు చానెళ్లను నిర్వహిస్తున్నట్లు, ప్రతి రోజు విద్యార్థులకు 6 గంటల పాటు ఆన్ లైన్ లో విద్యా బోధనా చేస్తున్నట్లు, కోవిడ్ కు ముందు రెండు గంటలు మాత్రమే ఉండేదని అధికారులు మంత్రికి తెలిపారు. ప్రధానమంత్రి ఈ - విద్యా కార్యక్రమం కింద ఈ తరగతుల వీడియోలను దీక్షా ప్లాట్ ఫామ్ ద్వారా కూడా ప్రసారం చేస్తున్నట్లు ఓపెన్ స్కూల్ అధికారులు తెలిపారు. సమీప భవిష్యత్తులో సెకండరీ, హయ్యర్ సెకండరీ స్థాయిలో త్వరలో 6 కొత్త కోర్సులను ప్రవేశపెట్టే యోచనలో ఉన్నట్లు అధికారులు తెలిపారు.
భారత సాయుధ దళాలలో పనిచేసే వారి విద్యార్హతలు పెంచడానికి ఓపెన్ స్కూల్ సంస్థ ఆర్మీ విద్యా కోర్ తో అవగాహన ఒప్పందం కుదుర్చుకుంది. ఓపెన్ స్కూలులో ఉద్యోగాల ఖాళీల పరిస్థితిని కూడా విద్యామంత్రి సమీక్షించారు. వీలైనంత త్వరగా ఖాళీలను భర్తీ చేయాలనీ అధికారులను ఆదేశించారు.
ఆర్థిక మంత్రిత్వ శాఖ
కోవిడ్-19 కు వ్యతిరేకంగా పోరాటంలో భారత ఆర్థిక వ్యవస్థకు తోడ్పడటానికి ఆత్మనిర్భర్ భారత్ అభియాన్ కింద కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ప్రకటించిన నాలుగువ దశ ఆర్ధిక కేటాయింపుల వివరాలు
పిపిటి కోసం దయచేసి ఇక్కడ క్లిక్ చేయండి
(
పర్యటక మంత్రిత్వ శాఖ
అంబేద్కర్ సర్క్యూట్ లో భారత్ గౌరవ్ యాత్రికుల రైలు : నాగపూర్ లో దీక్షాభూమి మరియు డ్రాగన్ ప్యాలేస్ సందర్శన
భారత్ గౌరవ్ యాత్ర రైలు న్యూఢిల్లీ నుంచి బయలుదేరి ఇండోర్, డాక్టర్ భీంరావు అంబేద్కర్ జన్మస్థలం మావ్ కు ఏప్రిల్ 15న చేరింది. అంబేద్కర్ యాత్రా స్పెషల్ రైలులో వెళ్లిన ప్రయాణీకులు రాజ్యాంగ నిర్మాత బాబా సాహెబ్ కు ప్రణామం చేసి నివాళులు అర్పించారు.
భీం జన్మభూమిలోని స్మారక మందిరంలో ప్రయాణీకులు సమావేశమై అంబేద్కర్ జీవితం, పోరాటాలు మొదలైన వాటి గురించి చర్చించారు. కేంద్ర ప్రభుత్వం చొరవతో ప్రారంభించిన ఈ యాత్రవల్ల బాబాసాహెబ్ భీంరావు అంబేద్కర్ జీవితానికి సంబంధించిన ప్రాంతాలను చూసే అవకాశం కలిగినందుకు ప్రత్యేక రైలు ప్రయాణీకులు సంతోషం వ్యక్తం చేశారు.
భారత్ గౌరవ్ యాత్రికుల రైలు 16వ తేదీ ఆదివారం ఉదయం నాగపూర్ చేరింది. నాగపూర్ చేరిన యాత్రికులు దీక్షాభూమి, డ్రాగన్ ప్యాలేస్ చూశారు. దీక్షభూమి చారిత్రాత్మక స్థలం. డాక్టర్ అంబేద్కర్ లక్షలాది మంది తన అనుచరులతో కలిసి 1956 అక్టోబరులో బౌద్ధమతాన్ని స్వీకరించారు. బాబాసాహెబ్ భౌతిక అవశేషాలు దీక్షాభూమి స్థూపం కేంద్ర గుమ్మటంలో ఉంచారు. నాగపూర్ లోని కాంపీటీ పట్టణంలో డ్రాగన్ ప్యాలేస్ ఉంది. అక్కడ ధ్యానం చేసుకోవడానికి ఆహ్లాదకరమైన వాతావరణం ఉంటుంది. గంధపు చెక్కతో చేసిన బుద్ధ విగ్రహం ప్రధాన ఆకర్షణ. ఆదివారం సాయంత్రం పొద్దుపోయాక నాగపూర్ వదిలిన యాత్రికులు తమ యాత్రలో తదుపరి మజిలీ మధ్యప్రదేశ్ లోని సాంచీకి బయలుదేరి వెళ్లారు.
సాంచి తరువాత వారి తదుపరి మజిలీ వారణాసి. సారనాధ్ మరియు కాశీ విశ్వనాథ్ ఆలయ సందర్శన ఒకరోజు వినోదయాత్రలో భాగం. యాత్రలో ఆరవ రోజు ప్రత్యేక రైలు గయకు చేరుతుంది. అదే చివరి గమ్యస్థానం. బోధ గయలో యాత్రికులు ప్రఖ్యాత మహాబోధి ఆలయాన్ని, ఇతర బౌద్ధ ఆరామాలను చూస్తారు. ఆ మరునాడు యాత్రికులు రహదారి మార్గంలో రాజగిర్ మరియు నలంద వెళ్తారు. అక్కడ బౌద్ధ ప్రదేశాలు మరియు నలందలోని శిథిలాలు యాత్రికులకు దర్శనీయ స్థలాలు. రైలు గయ నుంచి న్యూఢిల్లీకి బయలుదేరి వెళ్తుంది. అదే చివరి గమ్యస్థానం.
అంబేద్కర్ సర్క్యూట్ లో భారత్ గౌరవ్ యాత్రికుల రైలును హజ్రత్ నిజాముద్దీన్ రైల్వే స్టేషన్ లో కేంద్ర పర్యాటక, సాంస్కృతిక మరియు ఈశాన్య ప్రాంత అభివృద్ధి శాఖ మంత్రి శ్రీ జి. కిషన్ రెడ్డి, సామాజిక న్యాయం మరియు సాధికారత మంత్రి డాక్టర్ వీరేంద్ర కుమార్ ఆదివారం జెండా ఊపి ప్రారంభించారు.
పర్యాటక మంత్రిత్వ శాఖతో కలసి ఐఆర్ సీటీసీ అంబేద్కర్ సర్క్యూట్ లో తమ మొదటి 8రోజుల ప్రత్యేక టూర్ ను హజ్రత్ నిజాముద్దీన్ నుంచి 14 ఏప్రిల్, 2023న ప్రారంభించింది. యాత్రలో భాగంగా పర్యాటకులు బాబా సాహెబ్ అంబేద్కర్ జీవితానికి సంబంధించిన న్యూఢిల్లీ, మావ్, నాగపూర్ మరియు పవిత్ర బౌద్ధమత స్థలాలు సాంచి, సారనాధ్, గయ మరియు రాజగిర్ మరియు నలంద సందర్శించడం యాత్రలో భాగం.
ఈ రైలులో యాత్రికుల కోసం తాజా శాఖాహార భోజనం వడ్డించే అత్యంత అధునాతన పాంట్రీ కార్ ఉంది. యాత్రికులకు వారి సీట్లలోనే భోజనం వడ్డించే ఏర్పాటు ఉంది. వినోదం కోసం అవసరమైన వ్యవస్థ ఉంది. సిసిటివి కెమెరా, పరిశుభ్రమైన టాయిలెట్, ప్రతి కోచ్ కు సెక్యూరిటీ గార్డ్ సేవలు కూడా యాత్రికులకు రైల్లో లభ్యమవుతాయి. సెక్యూరిటీ గార్డ్ సేవలు కూడా యాత్రికులకు రైల్లో లభ్యమవుతాయి.
దేశీయ పర్యాటకంలో ప్రత్యేక సర్క్యూట్లు ప్రోత్సహించడంలో భాగంగా భారత ప్రభుత్వ 'దేకో అప్నా దేశ్' ఉపక్రమణ లో భాగంగా భారత్ గౌరవ్ యాత్రికుల రైలు ప్రారంభించడం జరిగింది.
మరిన్ని వివరాల కోసం ఐ ఆర్ సి టి సి వెబ్సైట్ https://www.irctctourism.com. సందర్శించండి.
భారీ పరిశ్రమల మంత్రిత్వ శాఖ
''మధ్యప్రదేశ్ నుండి స్వాతంత్య్ర పోరాటంలో గుర్తింపుకు నోచుకోని వీరులు'' అనే అంశంపై ప్రదర్శనను దృశ్య మాధ్యమం ద్వారా ప్రారంభించిన - శ్రీ అరుణ్ గోయెల్
“ఆజాదీ-కా-అమృత్-మహోత్సవ్” ను నిర్వహిస్తున్న - భోపాల్ లోని భారత్ హెవీ ఎలక్ట్రికల్స్ సంస్థ
ఐకానిక్ అకామ్ వీక్ - 2022 జనవరి 10వ తేదీ నుండి 16వ తేదీ వరకు
కేంద్ర భారీ పరిశ్రమల మంత్రిత్వ శాఖ  ఆధ్వర్యంలోని కేంద్ర ప్రభుత్వ రంగ సంస్థ , భోపాల్ లోని భారత్ హెవీ ఎలక్ట్రికల్స్ లిమిటెడ్ - బి.హెచ్.ఈ.ఎల్., 2022 జనవరి 10 నుండి 16వ తేదీ వరకు “ఆజాదీ-కా-అమృత్-మహోత్సవ్”ను జరుపుకుంటోంది. "ఆజాదీ-కా-అమృత్-మహోత్సవ్" వేడుకల్లో భాగంగా, భోపాల్ లోని బి.హెచ్.ఈ.ఎల్. ''స్వాతంత్య్ర పోరాటంలో గుర్తింపుకు నోచుకోని వీరులు'' అనే శీర్షికతో ఒక ఎగ్జిబిషన్ను ప్రారంభించడంతో పాటు; సంరచ్నా పోర్టల్ లో "ఐడియా జనరేషన్ ఛాలెంజ్" పై ప్రదర్శనను దృశ్య మాధ్యమం ద్వారా నిర్వహించింది. ఈ కార్యక్రమానికి ముఖ్య అతిధిగా, ఎం.హెచ్.ఐ. కార్యదర్శి, శ్రీ అరుణ్ గోయెల్, ఢిల్లీ నుండి దృశ్య మాధ్యమం ద్వారా పాల్గొన్నారు. ఇంకా, డా. నలిన్ సింఘాల్, ఛైర్మన్, మేనేజింగ్ డైరెక్టర్; ఫంక్షనల్ డైరెక్టర్ తో పాటు, బి.హెచ్.ఈ.ఎల్. యూనిట్ల కు చెందిన పలువురు ఎగ్జిక్యూటివ్ డైరెక్టర్లు; జనరల్ మేనేజర్లు; ఇతర సీనియర్ అధికారులు దేశంలోని వివిధ ప్రాంతాల నుండి దృశ్య మాధ్యమం ద్వారా ఈ కార్యక్రమంలో పాల్గొన్నారు.
భోపాల్ లోని బి.హెచ్.ఈ.ఎల్. జనరల్ మేనేజర్ మరియు అధిపతి శ్రీ సుశీల్ కుమార్ బవేజా ప్రారంభోపన్యాసం చేశారు. అనంతరం, బీ.హెచ్.ఈ.ఎల్. గీతాన్ని ఆలపించారు. కేంద్ర భారీ పరిశ్రమల శాఖ మంత్రి మరియు ఏ.కె.ఏ.ఎం. పై భారీ పరిశ్రమల శాఖ సహాయ మంత్రి డాక్టర్ మహేంద్ర నాథ్ పాండే సందేశాన్ని ఏ.జి.ఎం శ్రీ బినోయ్ కుమార్ చదివారు. ఆ తర్వాత "స్వాతంత్య్ర పోరాటంలో గుర్తింపుకు నోచుకోని వీరులు'' అనే శీర్షికతో ఏర్పాటు చేసిన ఎగ్జిబిషన్ ను, శ్రీ అరుణ్ గోయెల్ మధ్యప్రదేశ్ నుండి దృశ్య మాధ్యమం ద్వారా ప్రారంభించారు. అనంతరం - స్వాతంత్య్ర పోరాటంలో గుర్తింపుకు నోచుకోని వీరులు - తాంతియా భిల్; అవంతీబాయి లోధి; సదాద్ ఖాన్; ఝల్కారీ బాయి; భగీరథ్ సిలావత్; రాజా శంకర్ షా; భీమా నాయక్; కువార్ రఘునాథ్ షా; శ్రీమతి సహోదర బాయి రాయ్; రాజా భక్తవర్ సింగ్ ల జీవిత విశేషాల గురించి సంక్షిప్తంగా వ్యాఖ్యానంతో పాటు స్వాతంత్య్ర పోరాటంలో గుర్తింపుకు నోచుకోని వీరుల చిత్రాలతో ప్రగతి దీర్ఘ  వద్ద ఏర్పాటు చేసిన గ్యాలరీ ని ప్రారంభించారు. ఈ కార్యక్రమంలో భాగంగా ఏర్పాటు చేసిన ప్రదర్శనలో ఉంచిన బి.హెచ్.ఈ.ఎల్. సంస్థ లో అంతర్గత సాంకేతిక పరిజ్ఞానంతో తయారు చేసిన వివిధ భారీ పారిశ్రామిక ఉత్పత్తుల ప్రతిరూపాలు లేదా నమూనాల గురించి ఏ.జి.ఎం. శ్రీ అమితాబ్ దూబే; సీనియర్ ఇంజనీర్  శ్రీ అరవింద్ తివారీ; వివరించారు. "ఐడియా జనరేషన్ ఛాలెంజ్" అనే అంశంపై కార్పోరేట్ స్ట్రాటజిక్ మేనేజ్మెంట్ గ్రూప్ ఏర్పాటు చేసిన ప్రెజెంటేషన్ అనంతరం కార్యక్రమం ముగిసింది.
భారతదేశం 75వ స్వాతంత్య్ర వార్షికోత్సవ వేడుకలను జరుపుకుంటోంది. "ఆజాదీ-కా-అమృత్-మహోత్సవ్" అనేది 75 సంవత్సరాల ప్రగతిశీల భారతదేశం మరియు దాని ప్రజలు, సంస్కృతి, విజయాల అద్భుతమైన చరిత్ర ను జరుపుకోవడానికి, స్మరించుకోవడానికి భారత ప్రభుత్వం చేపట్టిన బృహత్తర కార్యక్రమం. భారతదేశాన్ని దాని పరిణామ ప్రయాణంలో ఇంత దూరం తీసుకురావడంలో కీలక పాత్ర పోషించడం తో పాటు, భారతదేశం 2.0 ని సక్రియం చేయాలనే గౌరవనీయులైన ప్రధానమంత్రి శ్రీ నరేంద్ర మోదీ ఆశయాన్ని సాకారం చేయగల శక్తి, సామర్థ్యాలను కూడా కలిగి ఉన్న, ఆత్మ నిర్భర్ భారత్ స్ఫూర్తిని ప్రోత్సహిస్తున్న భారతదేశ ప్రజలకు ఈ మహోత్సవం అంకితం చేయబడింది.
ఆర్థిక మంత్రిత్వ శాఖ
గుజరాత్లో సోదాలు నిర్వహించిన ఆదాయపు పన్ను శాఖ
నిఘావర్గాల నుంచి అందిన పన్ను ఎగవేత సమాచారం మేరకు ఆదాయపు పన్ను శాఖ 22.09.2021వ తేదీన గుజరాత్లోని ప్రముఖ వజ్రాల తయారీ, ఎగుమతిదారుల ప్రాంగణాలలో సోదాలు మరియు జప్తు కార్యక్రమాలను నిర్వహించింది. ఈ గ్రూపు
వజ్రాల వ్యాపారంలోనే కాకుండా టైల్స్ తయారీ వ్యాపారంలో కూడా నిమగ్నమై ఉంది. ఈ ఆపరేషన్ గుజరాత్లోని సూరత్, నవ్సారీ, మోర్బి, వాంకనేర్ మహారాష్ట్రలోని ముంబయిలోని 23 ప్రాంగణాలలో ఏక కాలంలో జరిగాయి. ఈ సోదాలలో పన్ను కట్టని సొమ్ముకు సంబంధించిన సమాచారం కాగితాల రూపంలోనూ డిజిటల్ రూపంలోనూ స్వాధీనం చేసుకోవడం జరిగింది. ముంబయి నవసరి సురత్లలోని విశ్వసనీయ ఉద్యోగుల ఆధీనంలోని రహస్య ప్రదేశాల్లో వీటిని దాచడం జరిగింది.
రూ.518 కోట్ల విలువైన లావాదేవీలు..
సోదాలలో లభించిన సమాచారంలో లెక్కలు చూపని కొనుగోళ్లు, లెక్కలు చూపని అమ్మకాలు, నగదు అందుకున్న కొనుగోళ్ల కోసం వసతి నమోదు తీసుకోవడం, అంగడియా సంస్థల ద్వారా అటువంటి నగదు మరియు స్టాక్ తరలింపు, అంగడియాలతో లెక్కించబడని నగదు ఉంచడం, ఆస్తి కొనుగోలు కోసం లెక్కించబడని ఆదాయ పెట్టుబడి, గడిచిన ఐదు సంవత్సరాల స్టాక్ మొదలైనవి వివరాలను గుర్తించడమైంది. సమాచారం ప్రాథమిక విశ్లేషణ ప్రకారం అస్సెస్సీ గత కొంత కాలంగా దాదాపు రూ.518 కోట్ల విలువైన చిన్న పాలిష్ చేసిన వజ్రాల కొనుగోళ్లు మరియు అమ్మకాలు జరిపినట్టుగా తేలింది. దీనికి తోడు అసెస్సీ తయారీ కార్యకలాపాల ద్వారా రూ.95 కోట్ల కంటే అధిక విలువ కలిగిన వజ్రాల స్క్రాప్ను కూడా లెక్కకు చూపని ఆదాయంగా నిర్వహించినట్టు గుర్తించడమైంది. అసెస్సీ గడిచిన సంవత్సరాలలో సుమారు రూ. 2,742 కోట్ల చిన్న వజ్రాల అమ్మకాలు మాత్రమే పుస్తకాలలో నమోదు చేశారు. ఈ వజ్రాల కొనుగోళ్లలో అత్యధిక మొత్తం నగదు రూపంలో జరిగాయి, కానీ ఈ కొనుగోలు బిల్లులు ఎకామడేషన్ ఎంట్రీ ప్రొవైడర్ల నుండి తీసుకోబడ్డాయి.
హాంకాంగ్లో నమోదైన కంపెనీ ద్వారా ..
మదింపుదారుడు హాంకాంగ్లో నమోదైన కంపెనీ ద్వారా పెద్దపెద్ద ముడి వజ్రాలను దిగుమతి మార్గంలో కొనుగోలు చేసి వాటిని భారత్లో మేటి వజ్రాలుగా సానపట్టి తిరగి ఎగుమతి మార్గంలో అమ్మకాలు చేస్తున్నట్టుగా కూడా సోదాలలో గుర్తించడమైంది. ఈ కంపెనీ కార్యకలాపాలు భారతదేశం నుండి మాత్రమే సమర్థంగా నియంత్రించబడినట్టుగా కూడా గుర్తించడమైంది. ఈ సోదాలలో లభించిన సమాచారం మేరకు హాంకాంగ్ నమోదిత కంపెనీ ద్వారా గడిచిన రెండేండ్ల కాలంలో సుమారు రూ.189 కోట్ల విలువైన వజ్రాలను కొనుగోలు చేసి.. వాటిని దాదాపు రూ.1040 కోట్లకు విక్రయించినట్టుగా తేలింది. సోదాలలో భాగంగా గ్రూపునకు చెందిన రియల్ ఎస్టేట్ ఒప్పందాల యొక్క పూర్తి ఆర్థిక లావాదేవీలు కనుగొనబడ్డాయి, ఇందులో లెక్కకు చూపని లావాదేవీలు రూ. 80 కోట్లుగా గుర్తించబడింది. వీటికి తోడు టైల్స్ వ్యాపారానికి సంబంధించిన షేర్ల విక్రయ లావాదేవీలను పరిశీలించారు. ఇందులో రూ. 81 కోట్ల నిధులను లెక్కకు చూపని ఆదాయంగా గుర్తించడమైంది. సెర్చ్ ఆపరేషన్ సమయంలో లెక్కలోకి చూపని రూ.1.95 కోట్ల నగదు మరియు నగలు స్వాధీనం చేసుకున్నారు. 8900 క్యారెట్ల లెక్క పుస్తకాలలో చూపని రూ.10.98 కోట్ల విలువ గల డైమండ్ నిలువలు కనుగొనబడ్డాయి. ఈ గ్రూపుకు సంబంధించి పెద్ద సంఖ్యలో లాకర్లు గుర్తించబడ్డాయి. అవి నిర్బంధంలో ఉంచబడ్డాయి. వీటిని తర్వలో తెరిచి చూడనున్నారు. శోధన ఆపరేషన్లు ఇంకా కొనసాగుతున్నాయి. తదుపరి విచారణ కొనసాగుతోంది.
ఆరోగ్య, కుటుంబ సంక్షేమ మంత్రిత్వ శాఖ
122.41 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 42.04 లక్షలకు పైగా డోసులు నిర్వహణ
98.34 శాతానికి చేరిన రికవరీ రేటు
గత 24 గంటల్లో 8,309 కొత్త కేసులు నమోదు
దేశవ్యాప్త క్రియాశీల కేసుల సంఖ్య 1,03,859
వారపు పాజిటివిటీ రేటు  గత 15 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 42,04,171 డోసులతో కలిపి, 122.41 కోట్ల డోసులను  టీకా కార్యక్రమం అధిగమించింది. 1,26,81,072 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,83,537
|
|
రెండో డోసు
|
|
94,73,049
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,78,371
|
|
రెండో డోసు
|
|
1,64,59,656
|
|
18-44 ఏళ్ల వారు
|
|
మొదటి డోసు
|
|
45,56,32,538
|
|
రెండో డోసు
|
|
21,75,96,173
|
|
45-59 ఏళ్ల వారు
|
|
మొదటి డోసు
|
|
18,40,16,833
|
|
రెండో డోసు
|
|
11,87,56,597
|
|
60 ఏళ్లు పైబడినవారు
|
|
మొదటి డోసు
|
|
11,52,40,200
|
|
రెండో డోసు
|
|
7,82,31,975
|
|
మొత్తం
|
|
1,22,41,68,929
గత 24 గంటల్లో 9,905 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,40,08,183 కు పెరిగింది.
దేశవ్యాప్త రికవరీ రేటు 98.34 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 155వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 8,309 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,03,859 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 7,62,268 పరీక్షలు చేశారు. దేశవ్యాప్తంగా ఇప్పటివరకు 64.02 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.85 శాతంగా ఉంది. గత 15 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.09 శాతంగా ఉంది. రోజువారీ పాజిటివిటీ రేటు గత 56 రోజులుగా 2 శాతం కంటే తక్కువగా, 91 రోజులుగా 3 శాతం కంటే తక్కువగా నమోదవుతోంది.
మంత్రిమండలి
నౌకల ఊడదీత-పునర్వినియోగ బిల్లు-2019 అమలు, సురక్షిత- పర్యావరణ నౌకల పునరుపయోగం పై హాంకాంగ్ అంతర్జాతీయ ఒప్పందం-2009లో భాగస్వామ్యం పై ప్రతిపాదనల కు మంత్రిమండలి ఆమోదం
నౌకల ఊడదీత-పునర్వినియోగ బిల్లు-2019 అమలు, సురక్షిత- పర్యావరణ రీతి లో నౌకల ఊడదీత-పునర్వినియోగం పై హాంకాంగ్ అంతర్జాతీయ ఒప్పందం-2009 లో భాగస్వామ్యం పై ప్రతిపాదనల కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది.
ప్రయోజనాలు:
• నౌకల ఊడదీత-పునర్వినియోగం కోసమా లేదా అన్నదానితో నిమిత్తం లేకుండా నౌకల లో ప్రమాదకర పదార్థాల వాడకాన్ని లేదా ఏర్పాటు చేయడంపై నిషేధం-నిరోధాల ను ఈ బిల్లు ప్రతిపాదిస్తోంది. సంబంధిత చట్టం అమలు లోకి వచ్చిన మరుక్షణం నుంచే కొత్త నౌకల లో ప్రమాదకర పదార్థాల వాడకం పై నిషేధం లేదా ఆంక్షలు కూడా అమలవుతాయి. అదే సమయంలో ప్రస్తుతం నడుస్తున్న నౌకలకు ఈ చట్టం పాటించేందుకు అయిదేళ్ల గడువుంటుంది. అయితే, యుద్ధ నౌకలు, ప్రభుత్వ నిర్వహణ లోని వాణిజ్యేతర నౌకల కు ఈ నిషేధం లేదా నిరోధం వర్తించవు. ఈ చట్టాని కి అనుగుణం గా నౌకల లో ప్రమాదకర పదార్థాల వాడకాని కి సంబంధించి వాటిపై సర్వే, ధ్రువీకరణ పొందాల్సి ఉంటుంది. అలాగే ఈ బిల్లు కింద నౌకల ఊడదీత-పునర్వినియోగ కేంద్రాలు అనుమతి పొందాలి.
• నౌకల ఊడదీత-పునర్వినియోగ కార్యకలాపాలను అటువంటి అనుమతి పొందిన కేంద్రాల్లో మాత్రమే నిర్వహించాలి.
• అలాగే నౌక సంబంధిత నిర్దిష్ట ఊడదీత-పునర్వినియోగ ప్రణాళికకు తగినట్లు మాత్రమే ఆ కార్యకలాపాలు చేపట్టాలి. భారతదేశంలో ఊడదీత-పునర్వినియోగ కార్యకలాపాలు చేపట్టడంపై హాంకాంగ్ ఒప్పందం మేరకు సదరు నౌకలు ఊడదీత-పునర్వినియోగ పనులకు సిద్ధంగా ఉన్నట్లు ధ్రువీకరణ పొందాలి.
ప్రధానాంశాలు:
• నౌకల ఊడదీత-పునర్వినియోగ కార్యకలాపాలకు నిర్దిష్ట అంతర్జాతీయ ప్రమాణాల నిర్దేశంతోపాటు వాటి అమలుకు చట్టబద్ధ యంత్రాంగం ఏర్పాటు దిశగా ఓడల ఊడదీత-పునర్వినియోగ బిల్లు-2019ని రూపొందించాలని ప్రభుత్వం నిర్ణయించింది.
• అలాగే సురక్షిత- పర్యావరణ రీతిలో నౌకల ఊడదీత-పునర్వినియోగంపై హాంకాంగ్ అంతర్జాతీయ ఒప్పందం-2009లో భాగస్వామ్యానికి నిశ్చయించింది.
• ఆ మేరకు భారతదేశంలో ఇది అమలులోకి వచ్చిన తర్వాత ఓడల ఊడదీత-పునర్వినియోగ బిల్లు-2019 కింద రూపొందించే నియమ-నిబంధనలకు అనుగుణంగా దాని నియమావళి అమలు చేయబడుతుంది.
పూర్వరంగం:
• నౌకల ఊడదీత-పునర్వినియోగ కార్యకలాపాల్లో అంతర్జాతీయ విపణిలో 30 శాతానికి పైగా వాటా తో భారత్ అగ్రస్థానం లో ఉంది. ఆ మేరకు 2018 నాటి సముద్ర రవాణా పై 2018నాటి యుఎన్ సిటిఎడి  సమీక్ష ప్రకారం... 2017లో భారత్ 6,323 టన్నుల మేర పాత ఓడలను తుక్కుగా మార్చింది.
• ఓడల ఊడదీత-పునర్వినియోగ పరిశ్రమ ముమ్మర కార్మిక ఉపాధి కల్పనరంగమే అయినప్పటికీ, పర్యావరణపరమైన భద్రత ఒక ఆందోళనకర అంశం గా ఉంది.(